Flyr

Flyr  oli norjalainen halpalentoyhtiö. Sen kotipaikka oli Oslo ja solmukohta Gardermoenin lentoasema.

 Historia 
Flyr jätti toimilupahakemuksen Norjan ilmailuviranomaisille 28. lokakuuta 2020. Se sai alkuvuonna 2021 kerättyä 600 miljoonan Norjan kruunun rahoituksen ja aloitti lennot vuokratuilla Boeing 737-800 -koneilla 1. kesäkuuta.

Flyr joutui loppuvuodesta 2022 talousvaikeuksiin, joiden vuoksi se haki uutta pääomaa ja suunnitteli vuokraavansa lentokoneita muille lentoyhtiöille selviytyäkseen talvikauden yli. Marraskuussa 2022 Norjan kuluttajaviranomainen neuvoi matkustajia maksamaan Flyrin lentoliput luottokortilla yhtiön konkurssiuhan vuoksi. Rahoitussuunnitelmien epäonnistuttua Flyr ilmoitti 1. helmikuuta 2023 hakeutuneensa konkurssiin ja lopettavansa kaikki lennot välittömästi.

 Laivasto 
Toiminnan lopettamisen aikaan Flyrin laivastoon kuuluivat seuraavat lentokoneet:

 6 Boeing 737-800
 6 Boeing 737 MAX 8 (4 tilauksessa)

pienoiskuva|vasen|Flyrin Boeing 737 MAX 8 Oslossa lokakuussa 2022.

 Lähteet 

Luokka:Entiset norjalaiset lentoyhtiöt
Luokka:Halpalentoyhtiöt